श्वेताम्बर
जैन दर्शन शाश्वत सत्य पर आधारित है। समय के साथ ये सत्य अदृश्य हो जाते है और फिर सर्वग्य या केवलग्यानी द्वारा प्रकट होते है। परम्परा से इस अवसर्पिणी काल मे भगवान ऋषभदेव प्रथम तीर्थन्कर हुए, उनके बाद 23वें तीर्थंकर भगवान पार्श्वनाथ (877-777 BCE) तथा 24वें तीर्थंकर महावीर स्वामी(599-527 BCE)/(618-546BCE)हुए।
लाहौर का इतिहास
प्लूटार्क समेत कई अन्य विद्वानों का मत है कि जैन धर्म ही पंजाब में सबसे प्राचीन और मूल धर्म था। लाहौर जैन धर्म का सांस्कृतिक केंद्र था। प्लूटार्क द्वारा लिखी गई एक पुस्तक, "लाइफ ऑफ अलेक्जेंडर" में सिकंदर महान और जिम्नोसोफिस्ट नामक दिगंबर जैन संतों के बीच मुठभेड़ों का उल्लेख है। भब्र या भभ्र पंजाब क्षेत्र से एक प्राचीन व्यापारी समुदाय है, जो मुख्य रूप से जैन धर्म का अनुसरण करता है। इस समुदाय को भावदार या भावड़ा गचा से भी जुड़ा हुआ माना जाता है; जिससे जैन आचार्य कलाकाचार्य संबंधित थे। हो सकता है कि वे भाबरा शहर (३२° १३' ३०": ७३° १३') से निकले हों। शिलालेखों से पता चलता है कि भावड़ा गछ्वा १७ वीं शताब्दी तक उपस्थित थे। क्षेत्र के कुछ मुहल्लों में कई जैन मंदिर थे, जिस कारण उन्हें अभी भी थारी भाबरीन या गैली भबरीन कहा जाता है।